open-index/open-wikipedia-markdown huggingface dataset:
Faridabad

**Faridabad** (, ) on kaupunki Fariabadin piirikunnassa Haryanan osavaltiossa Intiassa. Vuoden 2011 väestönlaskennan mukaan siellä asui 1&nbsp;404&nbsp;653 asukasta. Kaupungin perusti Shaik Farid vuonna 1607 tarkoituksenaan suojata kaupungin läpi kulkevaa valtatietä. Hän rakennutti linnoituksen, moskeijan ja tekoaltaan.

Faridabadissa tuotetaan hennaa, traktoreita, moottoripyöriä, jääkaappeja, auton renkaita ja kenkiä. Pääosa väestöstä on sikhejä ja hinduja. 

## Lähteet
Luettelo maailman syvimmistä järvistä

Tämä on **luettelo maailman syvimmistä [[järvi]]stä**.
## Luettelo
### Maksimisyvyyden mukaan
 

 
 

### Keskisyvyyden mukaan
 

 

## Viitteet
Ekstruusio

**Ekstruusio** eli **suulakepuristus** on ekstruuderia käyttävä muovien muovausmenetelmä. Ekstruusiossa termoplastinen polymeeri kuumennetaan pehmeäksi, homogenisoidaan ja puristetaan tiiviiksi massaksi sylinterissä, jonka sisällä pyörii ruuvi. Massa johdetaan läpi suuttimen, joka tuottaa halutun profiilin eli lopputuotteen muodon.

Menetelmällä voidaan valmistaa tuotteita useista eri muoveista. Vastaavaa metallien muovausmenetelmää kutsutaan pursotukseksi.

## Aiheesta muualla

*Suomenkielinen tiedotussivu ekstruusiosta (Internet Archive)
4. divisioona (jatkosota)

**4. divisioona** (**4. D**) oli Salpausselän sotilasläänin perustama Suomen maavoimien divisioona. Sotilaslääniin kuuluivat Pohjois-Uudenmaan suojeluskuntapiiri sekä Pohjois-Kymen suojeluskuntapiiri.

## Perustaminen
Perustamisen jälkeen divisioonaan kuuluivat muun muassa seuraavat yksiköt:
*Jalkaväkirykmentti 5 (JR 5)
*Jalkaväkirykmentti 25 (JR 25)
*Jalkaväkirykmentti 46 (JR 46)
*Kevyt osasto 14 (KevOs 14)
*Kenttätykistörykmentti 1 (KTR 1)
*Raskas patteristo 22 (RaskPsto 22) perustettiin Hyrylän kasarmialueella Pohjois-Uudenmaan suojeluskuntapiirin reserviläisistä. Patteriston ensimmäiseksi komentajaksi määrättiin majuri M. P. Parviainen ja kalustona sillä oli neljä 105 K/29 -kanuunaa sekä kahdeksan 150 H/15 -haupitsia.
*Pioneeripataljoona 25 (PionP 25)
*Viestipataljoona 25 (VP 25)
*257. ilmatorjuntakonekiväärikomppania (257. ItKKK)

Divisioona saatiin pääosin varustettua määrävahvuuksien mukaisesti, mutta kaluston osalta ei kaikkia vahvuuksia saavutettu.

## Komentajat
Divisioonankomentajina olivat:
* jääkärieversti Kaarlo Viljanen (24. huhtikuuta 1942 jääkärikenraalimajuri) 18. kesäkuuta 1941 – 24. huhtikuuta 1942
* jääkärieversti Yrjö Takkula 22. toukokuuta 1942 – 5. maaliskuuta 1943
* jääkärikenraalimajuri Pietari Autti 5. maaliskuuta 1943 –

## Tapahtumat
*Karjalankannaksen valtaus 1941
*Talin–Ihantalan taistelu

## Tappiot
Divisioonan Päämajalle tekemien määräaikaisilmoitusten mukaan sen kokonaistappiot kaatuneina, haavoittuneina ja kadonneina olivat yhteensä 12&nbsp;209 henkilöä, jotka olivat koko jatkosodan kolmanneksi suurimmat ilmoitusten mukaiset Suomen maavoimien divisioonien kokonaistappiot.

## Lähteet
*

### Viitteet
Pioneeripataljoonan määrävahvuus (jatkosota)

**Pioneeripataljoonan** kokoonpano ja määrävahvuus jatkosodan alussa oli seuraavanlainen.

Yksiköinä pioneeripataljoonaan kuului:

*Komentaja ja Esikunta
*1.Pioneerikomppania
*2.Pioneerikomppania
*3.Pioneerikomppania
*Valonheitinjoukkue

*Henkilöstöä: 17 upseeria, 100 aliupseeria ja 462 miestä, yhteensä 579 henkeä
*Moottoriajoneuvoja: 5 henkilöautoa, 20 kuorma-autoa, 9 erikoisajoneuvoa sekä 5 moottoripyörää
Muita kulkuvälineitä: 265 polkupyörää
*Hevosia: 36 vetohevosta

## Pioneerikomppania
*komppanianpäällikkö
*komentoryhmä
*puhelinryhmä
*3 pioneerijoukkuetta
** 4 ryhmää (1 aliupseeri ja 8 miestä)
*toimitusjoukkue

Henkilöstöä: 4 upseeria, 26 aliupseeria ja 137 miestä
Moottoriajoneuvoja: 1 henkilöauto, 4 kuorma-autoa, 3 erikoisajoneuvoa ja 1 moottoripyörä
Muita kulkuvälineitä: 84 polkupyörää
Hevosia: 12 vetohevosta

## Valonheitinjoukkue
*Joukkueenjohtaja
*Joukkueenvarajohtaja
* 21 miestä
*6 valonheitintä, jotka myöhemmin vaihdettiin liekinheittimiksi

## Lähteet
*
Asiaa.

**Asiaa.** on Vintiöt-televisiosarjan pohjalta tehty musiikkialbumi, joka julkaistiin vuonna 1995. Jotkin kappaleet on Vintiöt Naked-DVD:llä musiikkivideoina. Albumi pysyi Suomen virallisella listalla neljä viikkoa; paras sijoitus oli 21. viikolla 30/1995.

Albumin kansikuvassa Samuli Edelmannin vartalon tilalla on Juha Veijosen vartalo. Kuvamanipulaatio tehtiin Samulin vaatimuksesta; hän ei halunnut näyttää lihavalta albumin kannessa.

## Kappaleet
#
#
#
#
#
#
#
#
#
#
#
#
#
#
#

## Lähteet
Yhdyskuntapalvelu

**Yhdyskuntapalvelu** on ankaruudeltaan ehdollisen ja ehdottoman vankeus­rangaistuksen väliin sijoittuva rikoksesta tuomittava rangaistus. Enintään kahdeksan kuukauden ehdoton vankeusrangaistus voidaan tuomita yhdyskuntapalveluna. Se käsittää vähintään 14 ja enintään 240 tuntia valvonnan alaisena tehtävää säännöllistä, palkatonta työtä. Enintään 30 tuntia yhdyskuntapalvelurangaistuksesta voidaan suorittaa osallistumalla uusintarikollisuuden vähentämistä tukeviin toimintaohjelmiin tai käyttämällä päihdeongelmien vähentämiseen tarkoitettuja palveluja.

Yhdyskuntapalveluun tuomitsemisen edellytyksenä on, että rikoksentekijä on antanut suostumuksensa rangaistuksen tuomitsemiseen yhdyskuntapalveluna ja että hänen voidaan olettaa suoriutuvan yhdyskuntapalvelusta. Muuntorangaistusta ei voi suorittaa yhdyskuntapalveluna.

Jos tuomioistuin katsoo tuomitun törkeästi rikkoneen velvollisuuksiaan yhdyskuntapalvelua suoritettaessa, sen on syyttäjän vaatimuksesta muunnettava yhdyskuntapalvelun suorittamatta oleva osa ehdottomaksi vankeusrangaistukseksi, jonka vähimmäisaika on neljä päivää. Tuomioistuin voi muuntaa vankeudeksi myös sellaisen yhdyskuntapalvelun, jonka täytäntöönpano ei ole vielä alkanut.

Yhdyskuntapalvelun täytäntöönpanosta huolehtii Rikosseuraamuslaitos.

## Lähteet

## Aiheesta muualla
* Yhdyskuntapalvelu  Rikosseuraamuslaitos
* Laki yhdyskuntapalvelusta Finlex - Ajantasainen lainsäädäntö.
* Yhdyskuntapalvelu kiskoi "Mikon" kaidalle tielle – vankila vaihtui vanhainkotiin Yle 8.2.2015.
Karjalan Jääkäripataljoona

**Karjalan jääkäripataljoona** tarkoittaa seuraavia asioita:

* Pohjois-Karjalan Prikaatiin kuulunut joukkoyksikkö
* Puna-armeijan kansallinen joukko-osasto vuosina 1925–1931, myöhemmin Karjalan jääkäriprikaati
Küsse im Mondschein

**Küsse im Mondschein** on vuonna 1998 julkaistu kokoelma-albumi, jolla Pirkko Mannola - eli *Pirko Manola*, kuten häntä kutsuttiin - laulaa Saksassa vuosina 1961-1963 levyttämiään kappaleita. Useita hän laulaa duettona senhetkisen saksalaisen suosikin Wyn Hoopin kanssa. 

## Kappaleet

# Bam-schi-bam - Who Put The Bomb - (Barry Mann - Jerry Goffin - Günter Loose) - 2:36 (1961)
# Küsse im Mondschein - Ginny Come Lately - (Gary Geld - Peter Udell - Günter Loose) - 2:47 (1962)
# Komm ein bisschen näher zu mir her - (Dr. Wilhelm Garstensen - Rudolf Maluck) - 2:36 (1962)
# Mama will dich sehen - (Margarete Bette Dahn - Kurt Eliot) -  - 2:04 (1962)
# Tagelang - Nächtelang  - I Like Girls - (Paul Vance - Lee Pockriss - Claus Ritter) - 2:02 (1962)
# Weil es die Liebe so will - (Karl Göttinger) - 2:14 (1962)
# Serenata d'amor - (Arnie Flor - Ralf Arnie) - 2:40 (1962)
# Ukulele Baby - (Hans Carste - Storch - P. Berling) - 2:18 (1962)
# Sieben Tage in der Woche - (Eric Hein - Jules Verard) - 2:22 (1972)
# Ringel dingel Dickie aus Manhattan - The Oo-We - (Syd Dale - Günter Loose) - 2:16 (1962)
# Der Cowboy Billy kommt aus Bern - (Willy Berking - Franz Rüger) - 2:45 (1962)
# Er stand am Neckar - (Willy Berking - Franz Rüger) - 2:26 (1962)
# Das grosse Glück - (Karl Götz - Gisela Zimber) - 2:07 (1963)
# Endlose Reise - Over The Mountain Across The Sea - (Rex Garvin - Günter Loose) - 2:34 (1963)
# Billy Billy Boy - (Christian Bruhn - Günter Loose) - 2:51 (1962)
# Liebe und Mondschein - Betty's Bossa Nova - (Jack Wolf 'Bugs' Bower - Günter Loose) - 2:12 (1963)
# Morgen wird unsere Hochzeit sein - (G. Berner - Heinrich Reinsch) - 2:38 (1963)
# Im Frühling - Petronio Cha Cha - (Marino Marini - Walter Leissle) - 2:11 (1963
# ich pfeif' auf Gold und Geld - (Heinz Buchholz - P. Berling) - 2:35 (1963)

Duettona Wyn Hoopin kanssa: 2, 3, 4, 7, 8, 9, 13, 14, 18, 19

## Lähteet
* CD-levy BCD 16235 AH
Lapin Ryhmä

**Talvisodan Lapin Ryhmä** oli osa Pohjois-Suomen Ryhmää. Sen tehtävänä oli puolustaa Oulun, Pudasjärven, Taivalkosken ja Ohtajärven pohjoispuolista aluetta ja torjua Sallan suunnasta tuleva neuvostojoukkojen hyökkäys.

Lapin Ryhmä koostui Lapin alueen joukoista, Erillinen pataljoona 15:stä, Erillinen pataljoona 16:sta, Erillinen pataljoona 17:stä sekä 10. Erillisestä komppaniasta. 

## Historia
Lapin Ryhmän perusti Lapin rajavartiosto, jota komensi everstiluutnantti Oiva Willamo. Lapin Ryhmän esikunta perustettiin Rovaniemelle 11. marraskuuta 1939. Sen tehtävä oli johtaa sotatoimien valmisteluja ja tarvittaessa sotatoimia Pohjois-Suomen Ryhmän komentajan alaisena. Lapin Ryhmää vahvistettiin 11. joulukuuta 1939 Erillinen pataljoona 26:lla.

Lapin ryhmä erotettiin 13. joulukuuta 1939 Pohjois-Suomen Ryhmästä ja sen komentajaksi nimitettiin kenraalimajuri Kurt Martti Wallenius. Ryhmään kuuluivat osasto Pennanen Petsamossa, osasto Roininen Sallassa sekä osasto Suoranta Savukosken suunnalla.

Vahvistukseksi päämaja alisti ryhmälle vielä Jalkaväkirykmentti 40:n, kenttätäydennysprikaati VII:n ja IX pataljoonan, kenttätykistöpatterin ja muita taistelua tukevia aselajijoukkoja.

Tilanne Lapin Ryhmän alueella vakiintui helmikuuhun mennessä niin, että suomalaiset joukot voitiin korvata ruotsalaisella vapaaehtoisprikaatilla. Ruotsalaisten vapaaehtoisjoukkojen komentajasta kenraaliluutnantti Ernst Linderistä tuli 22. helmikuuta Walleniuksen seuraaja Lapin Ryhmän komentajana, ja hänelle alistettiin myös Pohjois-Suomessa toimivat suomalaisjoukot, joita johti everstiluutnantti Willamo. Linder siirsi esikuntansa 21. helmikuuta Torniosta Rovaniemelle ja Kemijärven pohjoispuolelle Tohmoon. Sallan suunnan puolustusta varten ruotsalais-norjalaisista vapaaehtoisista muodostettiin Taisteluryhmä SFK komentajanaan eversti Arthur Nordenswan. Ryhmän alueella Svenska Frivilligkåren otti rintamavastuun Märkäjärvestä Sallassa ja sitä tukemaan oli tullut Flygflottilj 19, mikä mahdollisti Walleniuksen johdolla joidenkin ryhmän osien siirron Viipurinlahden taisteluihin.

13. maaliskuuta 1940 talvisodan päättyessä rintamalinja oli vakiintunut Sallassa Märkäjärven-Saijan tasalle ja Petsamossa Nautsin tasalle. Päämajan 16. maaliskuuta antaman toimintaohjeen mukaan Lapin Ryhmä oli uuden valtakunnan rajan taakse vetäytymisen jälkeen ryhmitettävä puolustukseen Kuusamon ja Jäämeren välille.

## Lapin Ryhmän organisaatio
*Petsamo: osasto Pennanen
*Savukoski/Pelkosenniemi: osasto Suoranta
*Salla:osasto Roininen/Svenska Frivilligkåren

## Ilmavoimat
*Flygflottilj 19 10.1.1940 alkaen

## Lähteet
* Onttonen, Markku: *Jääkärikirja*, Ajatus Kirjat: Jyväskylä 2005, .

### Viitteet
Timo Esko

**Klaus Timo Tapani Esko** (s. 18. toukokuuta 1952 Tampere) on suomalainen juristi. Esko oli korkeimman oikeuden presidentti 1. tammikuuta 2016 – 31. elokuuta 2019.Hän toimi Turun hovioikeuden presidenttinä 1. marraskuuta 2012 – 31. joulukuuta 2015. Esko oli vuosina 2006–2012 korkeimman oikeuden jäsen eli oikeusneuvos ja sitä ennen asianajajana 1994–2006. 

Esko valmistui ylioppilaaksi vuonna 1971, oikeustieteen kandidaatiksi 1974 ja oikeustieteen lisensiaatiksi 1978. Hän väitteli oikeustieteen tohtoriksi 1986 Helsingin yliopistossa. Hän työskenteli eri tehtävissä Helsingin yliopiston oikeustieteellisessä tiedekunnassa vuosina 1974–1987, viimeiseksi vt. professorina. Vuosina 1987–1992 Esko toimi Helsingin yliopistossa hallintojohtajana.

Vuosina 1992–1995 Esko oli konsultoiva lakimies, vuodesta 1994 asianajaja ja vuodesta 1996 asianajotoimiston osakas. Asianajovuosinaan Esko oli Suomen Asianajajaliiton julkaiseman oikeustieteellisen julkaisun *[[Defensor Legis]]in* päätoimittaja.

## Julkaisuja
* *Lainvalinta ja kansainväliset työsuhteet* (1985). 
* *Näkökulmia asianajo-oikeuteen* (2004). 

## Lähteet
Riitta Suhonen

**Riitta Kaarina Suhonen** (o.s. **Artimo**; s. 21. heinäkuuta 1941 Tampere) on suomalainen juristi, joka oli korkeimman oikeuden jäsen vuodesta 1990 vuoteen 2009.

Suhonen valmistui Helsingin yliopistosta oikeustieteen kandidaatiksi 1967 ja sai varatuomarin arvon 1971.

Suhonen on ollut korkeimmassa oikeudessa eri työtehtävissä vuodesta 1973. Hän nousi esittelijäneuvokseksi 1985 ja korkeimman oikeuden jäseneksi 1990.

Vuonna 2003 tasavallan presidentti myönsi Suhoselle Suomen Valkoisen Ruusun I luokan komentajamerkin.

## Lähteet
Kari Raulos

**Kari Veikko Raulos** (s. 1. elokuuta 1945 Helsinki) on suomalainen juristi, joka on ollut korkeimman oikeuden jäsen.

Raulos valmistui oikeustieteen kandidaatiksi 1967 ja sai varatuomarin arvon 1972. Hän siirtyi oikeushallinnon palvelukseen 1973, jolloin hän aloitti työskentelyn Helsingin hovioikeudessa. Itä-Suomen hovioikeudessa hän työskenteli vuoteen 1977.

Tämän jälkeen Raulos siirtyi korkeimpaan oikeuteen, jossa hän toimi erilaisissa esittelijän tehtävissä vuoteen 1986. Raulos toimi oikeusministeriössä lainvalmisteluosaston lainsäädäntöneuvoksena 1987&ndash;1991.

Raulos nimitettiin korkeimman oikeuden jäseneksi 1991.  Hän jäi eläkkeelle korkeimmasta oikeudesta keväällä 2012.

## Lähteet
High Stakes Poker

**High Stakes Poker** on televisio-ohjelma, jossa esitetään pokeriammattilaisten ja amatööripelaajien pokerin pelaamista suurilla panoksilla. Ohjelmaa Yhdysvalloissa esitti GSN (Game Show Network) vuosina 2006-2007 ja 2009-2011. Ohjelman juonsivat Gabe Kaplan ja Kara Scott. Pelin sokkopanokset olivat 300 ja 600 Yhdysvaltain dollaria ja lisäksi kukin pelaaja maksoi 100 dollarin pakkopanoksen (*ante*). Pelimuotona oli texas hold 'em no-limit. Suurimmassa osassa television pokeriohjelmista peliä pelataan turnausmuodossa, mutta High Stakes Pokerissa pelimuotona oli käteispeli.

High Stakes Poker oli GSN:n katsotuin ohjelma.

High Stakes Pokerin esittäminen on jatkunut PokerGO-striimaussivustolla vuodesta 2020.

## Tuotantokaudet

Ohjelman ensimmäinen tuotantokausi kuvattiin Golden Nugget -kasinolla Las Vegasissa ja esitettiin televisiossa 13 jakson mittaisena tammikuusta 2006 alkaen. Toisen tuotantokauden pelit pelattiin The Palms -kasinolla ja 16 jakson tuotantokauden esittäminen alkoi 5. kesäkuuta 2006. Kolmas tuotantokausi alkoi 15. tammikuuta 2007 ja sen 13 jaksoa kuvattiin South Point Hotel & Casinolla. Samassa paikassa pelattiin neljännen tuotantokauden pelit toukokuussa 2007 ja niiden esittäminen alkoi 27. elokuuta. Viides tuotantokausi esitettiin 1. maaliskuuta − 24. toukokuuta 2009 ja se oli kuvattu Golden Nugget -kasinolla. Viidennellä tuotantokaudella minimisisäänosto peliin oli 200&nbsp;000 dollaria.

## Pelaajat

*Brandon Adams (Kausi 4)
*Daniel Alaei (Kaudet 1–3)
*Patrik Antonius (Kaudet 3-6)
*Mike Baxter (Kaudet 4-5)
*David Benyamine (Kaudet 3-6)
*Brad Booth (Kaudet 2–4)
*Brian Brandon (Kausi 4)
*Doyle Brunson (Kaudet 1–7)
*Todd Brunson (Kaudet 1–4)
*Jerry Buss (Kausi 1)
*Nick Cassavetes (Kausi 5)
*Fred Chamanara (Kaudet 1–2)
*Johnny Chan (Kausi 1)
*William Chen (Kausi 3)
*John D'Agostino (Kausi 3)
*Freddy Deeb (Kausi 1)
*Tom Dwan (Kaudet 5-6)
*Peter Eastgate (Kausi 5)
*Eli Elezra (Kaudet 1–6)
*Antonio Esfandiari (Kaudet 1–7)

*Sam Farha (Kaudet 1–4)
*Chris Ferguson (Kausi 3)
*Amnon Filippi (Kausi 2)
*Ted Forrest (Kaudet 1–2)
*Jamie Gold (Kaudet 3-4)
*Barry Greenstein (Kaudet 1–7)
*David Grey (Kausi 2)
*Gus Hansen (Kaudet 2 ja 6)
*Jennifer Harman (Kaudet 1-4)
*Dan Harmetz (Kausi 3)
*Phil Hellmuth (Kaudet 1, 4 ja 6)
*Phil Ivey (Kaudet 3 ja 6)
*John Juanda (Kausi 2)
*Gabe Kaplan (Kausi 3)
*Phil Laak (Kaudet 2–6)
*Howard Lederer (Kausi 5)
*Erick Lindgren (Kaudet 2–3)
*Minh Ly (Kausi 2)
*Mike Matusow (Kaudet 2–4 ja 6)
*Dario Minieri (Kaudet 5-6)

*Michael Mizrachi (Kausi 2)
*Dr. Amir Nasseri (Kausi 1)
*Daniel Negreanu (Kaudet 1–7)
*David Peat (Kausi 5)
*Victor Ramdin (Kausi 3)
*Bob Safai (Kausi 5)
*Ilari Sahamies (Kausi 5)
*DanieI Shak (Kausi 3)
*Shahram Sheikhan (Kaudet 1–3)
*Sam Simon (Kausi 5)
*Antonio Solorio (Kausi 4)
*Bob Stupak (Kausi 1)
*Brian Townsend (Kausi 3)
*Mimi Tran (Kausi 1)
*IIIya Trincher (Kausi 3)
*Haralabos Voulgaris (Kausi 4)
*Paul Wasicka (Kausi 3)
*David Williams (Kausi 3)
*Corey Zeidman (Kausi 2)

## Lähteet

## Aiheesta muualla
*Virallinen kotisivu  
*High Stakes Poker-ohjelman kolmas kausi käynnissä 
*High Stakes Poker 4. kausi alkamassa
DAX-indeksi

**DAX** (*Deutscher Aktien IndeX 30*) on ns. Blue Chip -osakkeista koostuva osakeindeksi, joka muodostuu 30 kaupankäynnin volyymin ja markkina-arvon mukaan suurimmasta Frankfurtin pörssissä noteerattavasta saksalaisesta yrityksestä.

## Luettelo indeksin yhtiöistä
Indeksin yhtiöt 5. tammikuuta 2024:

* Adidas 
* Airbus Group
* Allianz 
* BASF 
* Bayer 
* Beiersdorf 
* BMW 
* Brenntag
* Commerzbank
* Continental
* Covestro 
* Daimler Truck
* Deutsche Bank 
* Deutsche Börse 
* Deutsche Post 
* Deutsche Telekom 
* E.ON 
* Fresenius 
* Hannover Rueckversicherung
* HeidelbergCement 
* Henkel 
* Infineon Technologies
* Mercedes-Benz Group
* Merck 
* MTU Aero Engines 
* Munich Re 
* Porsche
* Porsche Automobile Holding
* Qiagen
* Rheinmetall
* RWE 
* SAP 
* Sartorius
* Siemens 
* Siemens Energy
* Siemens Healthineers
* Symrise
* Volkswagen 
* Vonovia 
* Zalando

## Lähteet
Olkkajärvi

**Olkkajärvi** on Rovaniemen kaupunkiin kuuluva säännöstelty järvi. Salmet yhdistävät sen samassa tasossa oleviin Matkalampeen ja Takalampeen.

Olkkajärvellä toimi talvisodan aikana ruotsalaisen laivueen vahvuisen vapaaehtoisen lentorykmentti Flygflottilj 19:n lentotukikohta. Olkkajärvi on myös yksi espanjalaisen Julio Médemin elokuvan *Los amantes del Circulo Polar (The Lovers of the Arctic Circle)* keskeisistä tapahtumapaikoista.

## Lähteet

## Aiheesta muualla
* Laatumaa: Olkkajärvi
Essexin piirikunta (New Jersey)

**Essexin piirikunta** () on Yhdysvaltojen New Jerseyn osavaltiossa sijaitseva piirikunta. Piirikunta kuuluu New Yorkin metropolialueeseen ja sen hallintokeskus on Newark. Asukasluku oli vuoden 2010 väestönlaskennan mukaan 783&nbsp;969. Piirikunta on perustettu 1683.

## Maantiede
Yhdysvaltain väestönlaskentaviraston mukaan piirikunnan pinta-ala on 336 km², josta 327 km² on maata ja 9 km² (2,54 %) on vettä. Essexin piirikunta on New Jerseyn osavaltion piirikunnista asukasluvultaan toiseksi suurin Bergenin piirikunnan jälkeen ja sen asukastiheys on toiseksi suurin Hudsonin piirikunnan jälkeen.

Piirikunnan maasto kohoaa pääosin tasaisesta itäosasta Watchung-vuoriston harjanteisiin lännessä, joiden takana maaston korkeus laskee Passaic-joen laaksossa. Korkein kohta on 201 metriä.

## Hallinnollinen jako

#Newark (city)
#East Orange (city)
#Glen Ridge (borough)
#Roseland (borough)
#Essex Fells (borough)
#Caldwell (borough)
#North Caldwell (borough)
#Fairfield (township)
#West Caldwell (township)
#Cedar Grove (township)
#Verona (township)
#Montclair (township)
#Bloomfield (township)
#Nutley (township)
#Belleville (township)
#Orange (city)
#West Orange (township)
#Livingston (township)
#Millburn (township)
#Maplewood (township)
#South Orange (village)
#Irvington (township)

## Naapuripiirikunnat
* Passaicin piirikunta – pohjoisessa
* Bergenin piirikunta – idässä
* Hudsonin piirikunta – idässä
* Unionin piirikunta – etelässä
* Morrisin piirikunta – lännessä

## Lähteet
Kultainen rupla

**Kultainen rupla** on yleisvenäläisen "Sosiaalis-taloudellinen kasvu Venäjän alueilla - näköalat priorisoitujen alojen projektien toimeenpano" -konferenssin vuosittain myöntämä kunniamaininta edistyksellisille kaupungeille.

Tällaisen kunniamaininnan sai vuonna 2006 Kostamus.

## Aiheesta muualla
*
Sallan kirkonkylä

**Sallan kirkonkylä** on Sallan kunnan keskustaajama. Vuoteen 1940 Sallan kunnan keskustaajamana ja kirkonkylänä toimi Sallan kylä (virallisesti Sallansuu). Sallansuun kylä menetettiin Suomen luovutettua osan Sallan kunnasta Neuvostoliitolle talvisodan päättäneessä Moskovan rauhassa 1940. 

Uuden keskustaajaman ja kirkonkylän sijaintia käsiteltiin virallisesti ensimmäisen kerran Sallan kunnan hoitokunnan kokouksessa toukokuun lopulla 1945. Ensimmäisen kerran asiasta äänestettiin kunnallislautakunnan kokouksessa elokuussa 1946 Märkäjärven, Salmivaaran ja Kursun kylien välillä. Äänestyksen voitti Märkäjärvi. Kesäkuussa 1947 äänestettiin kunnanvaltuuston kokouksessa Märkäjärven, Salmivaaran ja Vaadinselän välillä Kursun jättäydyttyä pois ehdokasasettelusta. Äänestyksen voitti Vaadinselkä. Tammikuussa 1948 kunnanvaltuuston kokouksessa äänestettiin Salmivaaran ja Märkäjärven välillä. Äänestyksen voitti Salmivaara. Lapin lääninhallitukselle tehdyn valituksen ja sieltä pyydetyn selvityksen johdosta asia palautui kunnanvaltuustoon, jonka seuraavassa kokouksessa äänestettiin jälleen Märkäjärven ja Salmivaaran välillä. Äänestyksen voitti Märkäjärvi. Päätös jäi lopulliseksi ja sen myötä Märkäjärven kylä nimettiin Sallaksi.

Vuoden 2021 lopussa taajamassa oli 1&nbsp;595 asukasta, ja sen pinta-ala oli 3,91 neliökilometriä. Vuoden 2011 lopussa taajaman väkiluku oli 1&nbsp;844 ja pinta-ala 3,86 neliökilometriä. Vuonna 1980 kirkonkylässä oli noin 2&nbsp;100 asukasta

## Talvisota

Märkäjärvellä käytiin voimakkaita taisteluita talvisodassa. Suomalaiset evakuoivat kylän joulukuun alussa 1939 ja polttivat sen. Talvisodan lopussa vapaaehtoiset ruotsalaiset Flygflottilj 19 (Lentolaivue 19) ja Svenska Frivilligkåren ottivat rintamavastuun.

## Lähteet
Mendoza

**Mendoza** on kaupunki läntisessä Argentiinassa. Vuoden 2010 väestönlaskennan mukaan kaupungissa asui 115 000 asukasta ja kaupungin lähiseutu mukaan laskettuna 931 000 henkeä.

Mendoza tunnetaan muun muassa viinin- ja oliiviöljyntuotannostaan. Kaupunki perustettiin vuonna 1561. Aluksi sitä hallittiin Chilestä käsin, mutta vuonna 1776 valta siirtyi Rio de Platan varakuningaskunnalle, jonka pääkaupunki oli Buenos Aires.

Vaikka alueen ilmasto on kuivaa, keinokastelun avulla voidaan pitää yllä hedelmä- ja viinitarhoja, ja viinin ja hedelmäsäilykkeiden tuotanto onkin tärkeä teollisuudenala petrokemian teollisuuden ohella.

Mendozasta on rautatie- ja maantieyhteydet Argentiinan tärkeimpiin satamiin ja Chilen puolelle. Mendozan lentoasema *Aeropuerto Internacional Gobernador Francisco Gabrielli* sijaitsee kahdeksan kilometriä kaupungista luoteeseen. Sieltä on lentoja eri puolille Argentiinaa sekä Chileen.

## Lähteet

## Aiheesta muualla
Osasto Sisu

**Osasto Sisu** oli kapteeni Bertil Nordlundin komentama 8. tammikuuta 1940 perustettu jalkaväkiyksikkö, johon koottiin ulkomaalaisia vapaaehtoisia taistelemaan talvisodassa Suomen puolustusvoimissa.

Eniten osastossa oli unkarilaisia ja virolaisia, mutta kaikkiaan tulijoita oli useista maista. Yksikössä oli enimmillään 212 sotilasta 20. helmikuuta 1940 ja talvisodan päättyessä 13. maaliskuuta 1940 153. Luvussa ei ole mukana unkarilaisia, jotka muodostivat oman yksikkönsä.

Osasto ei ottanut osaa sotatoimiin.

Talvisodan unkarilaisia vapaaehtoisia oli 346. Heitä komensi kapteeni Imre Kémeri Nagy, jolla oli taistelukokemusta siitä, kun Unkari miehitti osan Tšekkoslovakiaa vuonna 1938. Noin 20 unkarilaista värväytyi yksityisesti, ja osa heistä lähetettiin Lapualle Osasto Sisuun saamaan harjoitusta. Rauhan jälkeen joukko lähetettiin Lappeenrantaan kotiin palautettavaksi, ja joukko palasi Unkariin toukokuussa 1940.

## Lähteet
* 
* 

### Viitteet

## Aiheesta muualla
*Verkkouutiset: http://www.verkkouutiset.fi/arkistojuttu.php?id=33411&hakusanat=Unkari  Talvisodan unkarilaiset vapaaehtoiset esillä Sotamuseon näyttelyssä, Janne Impiö, 15. maaliskuuta 2003
Ilmatorjunta-alus

**Ilmatorjunta-alus** oli erityisesti ilmahyökkäysten torjuntaan varustettu sotalaiva toisessa maailmansodassa. Niiden runkona käytettiin esimerkiksi käytöstä poistettuja risteilijöitä, joiden pääaseistus oli korvattu ilmatorjunta-aseilla.

Toisessa maailmansodassa ilmauhka muodostui merkittäväksi laivastoille ja niiden aluksille, minkä seurauksena laivastot muuttivat aluksia ilmatorjuntatehtäviin asentamalla niiden pääaseistuksen tilalle ilmatorjunta-aseistusta. Kuninkaallinen laivasto aloitti muutostyöt ensimmäisen maailmansodan risteilijöistä, jotka muutettiin suojaamaan saattueita asentamalla niihin runsaasti ilmatorjunta-aseita ja niiden vaatimaa tulenjohtoa. Saksan laivaston tarve oli erilainen eli se tarvitsi ilmatorjuntaa suojaamaan tukikohtia mereltä saapuvilta lentokoneilta. Saksan ilmatorjunta-aluksista osassa ei siten ollut osassa edes toimivaa propulsiojärjestelmää, vaan ne ankkuroitiin kiinteästi satamien edustalle.

## Lähteet
*

### Viitteet
Kapteeni Nemo

**Kapteeni Nemo** on tieteiskirjailija Jules Vernen luoma fiktiivinen hahmo. Nemo esiintyy Vernen romaaneissa *[[Sukelluslaivalla maapallon ympäri]]* ja *[[Salaperäinen saari]]*. Nemo (latinaa, ) on salaperäinen keksijä ja merentutkija, joka on rakentanut *[[Nautilus]]*-nimisen sukellusveneen. 

Kustantajan määräyksestä Nemo on prinssi Dakkar, Bundelkhandin radžan poika sekä sulttaani Tippu Sahibin jälkeläinen, jonka perhe surmattiin sepoykapinassa. 
Alkuperäisessä Vernen tekstissä hän oli puolalainen aatelismies, jonka perheen tsaarin sotilaat olivat tappaneet – mutta tämä oli poliittisesti liian tulenarkaa tekstiä, joten tilalle haettiin mahdollisimman kaukainen korvike. 

Jari Koponen sanoo artikkelissaan Aikakoneen avausnumerossa (1/1981) että Intiaan siirretty taustatarina on 

Samassa artikkelissa on myös selvitys Nemon alkuperäisestä syntyperästä.

Nemo on esiintynyt myös elokuvassa *[[Herrasmiesliiga (elokuva)|Herrasmiesliiga]]*.

Kapteeni Nemo miehistöineen esiintyy *[[Willy Fog 2]]* sarjan jälkimmäisessä osassa, joka perustuu osittain teokseen *Sukelluslaivalla maapallon ympäri*. Kuten kaikki sarjan hahmot, Kapteeni Nemokin on kuvattu antropomorfisena eläinhahmona.
Becoming (Panteran kappale)

**Becoming** on yhdysvaltalaisen post-thrash/groove metal-yhtyeen Panteran vuoden 1994 albumin *[[Far Beyond Driven]]* kappale. 

Kappale sisältää ainutlaatuisen kitarariffin, jossa kitaristi Dimebag käyttää DigiTech Whammy -nimistä kitarapedaalia. Kappale sisältää myös ainutlaatuisen Vinnie Paulin soittaman kaksoisbassorumpukompin, jossa Vinnie soittaa "slide" tekniikalla triplettejä ja doubleja nopeaan tahtiin. Monet sanovat komppia erittäin vaikeaksi soittaa. Kappale kertoo egon ja suuruudenhulluuden paisumisesta suuriin "jumalallisiin" mittoihin.
Koivula (Kotka)

**Koivula** on Kotkan kaupunginosa, joka sijaitsee Kolkansaarella. Kaupunginosa rajoittuu idässä Kotkan rataan ja muualla Kymijoen Korkeakosken-, Koivukosken- ja Huumanhaaraan.
Koivula on pääosin omakotitaloaluetta, mutta alueella on myös joitain rivitaloja. Kaupunginosan alueella sijaitsee Kyminkartano, Kotka–Kymin seurakunnan Parikan kappeli ja hautausmaa ja Koivulan golfkenttä. Suurin osa kaupunginosan kadunnimistä päättyy sanaan polku.

## Historia

Koivulan alueella sijaitsivat alun perin Metsäkylän ja Parikan kylät. Alkuperäisen Kyminkartanon jäädessä Kyminlinnan alueelle, uusi kartano rakennettiin Kymijoen Huumanhaaran pohjoispuolelle nykyisen Koivulan alueelle. Koivula kuului Kymin kuntaan vuoteen 1950 saakka ja Karhulan kauppalaan vuosina 1951–1976. Koivulan koulu lakkautettiin vuonna 2013.

## Liikenne

Paikallisbussin linja 7 kulkee suoraan Koivulasta Kymin ja Kyminlinnan junaseisakkeille, Korkeakoskelle, Karhulaan ja Kotkan keskustaan. Linja 8 liikennöi Koivulasta Kotkan keskustaan. Linja 32B kulkee Koivulasta Karhulaan.

## Asuinalueita
*Jukola
*Marjala
*Metsäkylä
*Parikka
*Tapanila

## Lähteet
Artisti maksaa

**Artisti maksaa** on Kummeli-ryhmän tekemä huumorilevy vuodelta 1994. CD-levyn tunnus on PRY-001 ja C-kasetin PRYMC-001.

## Kappaleet
Leandro Fernández de Moratín

**Leandro Fernández de Moratín** (10. maaliskuuta 1760 Madrid, Espanja – 2. kesäkuuta 1828 Pariisi, Ranska) oli espanjalainen näytelmäkirjailija ja uusklassinen runoilija. Hän oli Espanjan valistuksen keskeisimpiä henkilöitä. Hän kasvoi kirjallisessa ilmapiirissä ja hänestä tuli ranskalaisten ensyklopedistien ihailija. Fernández de Moratín kirjoitti satiireja sekä käänsi Molièren ja William Shakespearen teoksia espanjaksi.

Moratin työskenteli aluksi kultaseppänä, sitten 1786–1789 Espanjan lähettilään Cabarrusin sihteerinä Pariisissa, jossa hän seurusteli muun muassa Carlo Goldonin kanssa. Vuosina 1792–1796 hän matkusteli Ranskassa, Englannissa, Saksassa, Sveitsissä ja Italiassa. Kuningas Joseph Bonaparte nimitti hänet 1811 ylikirjastonhoitajaksi, mutta hän sai sen johdosta kärsiä vainoa. Hän oleskeli vuodesta 1817 loppuikänsä lähes yksinomaan Ranskassa. Hänen tomunsa siirrettiin 1900 Pariisista Madridiin.

Moratin oli jo kultaseppäkaudellaan saanut parista runoteoksestaan (*La toma de Granada*, *Lección poetica*) akatemialta palkinnon. Hänen päätuotantonsa muodostivat kuitenkin huvinäytelmät, joiden kiinteä rakenne, vilkas ja luonteva vuoropuhelu ja selkeä luonnekuvaus ilmaisevat hänen ihailemansa Molièren vaikutusta. Tunnetuimpia niistä ovat *El viejo y la niña* (1790), *El café* eli *La comedia nueva* (1792) ja niistä parhain, muodoltaan suorasanainen *El sí de las niñas* (1806).

## Lähteet

## Aiheesta muualla
Auno

**Auno** on suomalainen miehen etunimi. Nimielementti esiintyy myös paikannimistössä. Lisäksi Auno on romaanihenkilö Heikki Meriläisen *Pietolan tytöissä* (1892), mistä sai nimensä varhainen nimen kantaja Auno Kuiri (s. 1897). Toisaalta Auno on esiintynyt eri puolilla maata myös naisilla Aunen toisintonimenä.

Syyskuuhun 2025 mennessä nimen oli Digi- ja väestötietoviraston tietojen mukaan saanut 449 suomalaista miestä ja noin 40–50 naista. Suurin osa heistä on 1900-luvun alkupuolella syntyneitä. Vuoden 1980 jälkeen nimen on saanut vain runsaat 50 henkeä.

Auno on myös sukunimi. Syyskuussa 2025 Suomessa oli Digi- ja väestötietoviraston tietojen mukaan 94 henkilöä, joiden sukunimi oli Auno.

## Tunnettuja Aunoja
* Auno Halonen (1887–1951), Tullihallituksen pääjohtaja
* Auno Kaila (1898–1975), jääkärieversti
* Auno Kerola (1907–1984), rakennusmestari, yrittäjä ja yritysjohtaja, teollisuusneuvos
* Auno Kuiri (1897–1978), Mannerheim-ristin ritari

## Kuvitteellisia Aunoja
* Auno, romaanihenkilö Heikki Meriläisen teoksessa *Pietolan tytöt*
* Auno-susi, iisalmelaisen kansantanssitapahtuma Aunon tunnushahmo.
Aunosuden nimissä on perustettu myös nuorisoseura, Aunosuden Nuorisoseura ry.

## Auno sukunimenä

* E. A. Auno (1883–1968), lestadiolainen kirkkoherra ja lähetyssaarnaaja
* Kristiina Auno (s. 1989), aitajuoksija
* Satu Auno (s. 1980), jääkiekkoilija

## Lähteet
Somamonninen

**Somamonninen** *(Corydoras davidsandsi)* on monnislaji, jota pidetään akvaariokalana.

## Koko ja ulkonäkö
Somamonninen on noin viisi senttiä pitkä, kaksivärinen ja pyöreäkuonoinen monninen, jonka tunnistaa helpoiten selkäevän alaosasta alkavasta mustasta juovasta joka jatkuu aina pyrstön alaosan kärkeen asti. Lisäksi somamonnisella on selvä naamio.  Samannäköisiä lajeja ovat rusomonninen ja kulmajuovamonninen.

## Alkuperä
Somamonninen on kotoisin Etelä-Amerikasta.

## Käyttäytyminen ja lisääntyminen

Somamonninen on parvikala. Oikeanlaisissa olosuhteissa somamonninen on vilkas ja rohkea kala. Se on myös suhteellisen helppo saada kutemaan. Mitään varsinaista kutuaikaa somamonnisilla ei ole, vaan ne saattavat kutea mihin aikaan vuodesta hyvänsä. Muutokset veden lämpötilassa ja kemiallisissa ominaisuuksissa voivat laukaista kutemisen. Naaras laskee suuria, halkaisijaltaan noin 2&nbsp;mm, mätimunia jopa 80 kappaletta kerralla. Somamonniset syövät mätimuniaan, joten kutu pitää pelastaa erilliseen poikasaltaaseen. Poikaset ovat helppohoitoisia, sillä ne syövät kaikkea hienojakoista ruokaa jo kolmen päivän ikäisinä.

## Vesiolot ja ravinto
Vesiarvot, joissa somamonninen viihtyy ovat seuraavanlaiset: pH 6.5-7 lämpötila 22-26 astetta, GH 2-20. Akvaarion minimikoko parvelle on 100 litraa. 

Somamonnisten akvaarion korkeus on parhaimmillaan n. 30-35&nbsp;cm, koska monniset käyvät hakemassa pinnalta ilmaa suoleensa jota ne sitten voivat käyttää hengittämiseen. Valaistus ei saisi olla turhan kirkas. Ainoa varteenotettava pohjamateriaali on hieno hiekka, sillä sorapohjalle kerääntyvä lika ja bakteerit saattavat vahingoittaa monnisten viiksiä. Lisäksi olisi hyvä olla varjoisia piilopaikkoja jonne mahtuu useampi kala kerrallaan, mieluiten koko parvi. Suurilehtiset miekkakasvit ja matalat kannot soveltuvat tähän erinomaisesti.

## Lähteet

## Aiheesta muualla

*Harrastajan sivu
François Poullain de la Barre

**François Poullain de la Barre** (1647, Pariisi &ndash; 1725, Geneve) oli ranskalainen filosofi. Hän toimi pappina ja kääntyi protestantiksi. Nantesin ediktin kumoamisen 1685 jälkeen hän joutui pakenemaan Geneveen.

Poullain de la Barre omaksui René Descartesin filosofian perusteet ja sovelsi kartesiolaisia periaatteita naiskysymykseen. Vuonna 1673 hän julkaisi anonyymisti teoksen *De l'égalité des deux sexes, discours physique et moral où l'on voit l'importance de se défaire des préjugez* (“Kahden sukupuolen tasa-arvosta, fysikaalinen ja moraalinen puhe, jossa katsotaan tärkeäksi hävittää ennakkoasenteet”), jossa hän osoitti, ettei sukupuolten välisellä epätasa-arvolla ole luonnollista perustaa, vaan että se perustuu kulttuurisiin ennakkoasenteisiin. Kirjoitus suositti, että naisille tulee tarjota täysipainoinen koulutus ja että kaikki ammatit, myös tieteelliset, tulee avata heille. Hänen tunnettu ajatuksensa oli *"l’esprit n’a pas de sexe"*, "sielulla (tai hengellä) ei ole sukupuolta". 

Poullain de la Barre jatkoi samasta aiheesta toisessa anonyymisti kirjoitetussa teoksessa *De l'éducation des dames pour la conduite de l'esprit dans les sciences et dans les mœurs* (“Naisten koulutuksesta”). Muutamaa vuotta myöhemmin hän esitti kuitenkin täysin päinvastaisia ajatuksia teoksessa *De l'excellence des hommes contre l'égalité des sexes* (“Miesten ylivoimaisuudesta sukupuolten tasa-arvoa vastaan”), jossa hän kumoaa järjestelmällisesti aiemmin esittämänsä argumentit. Näin hänen paikkansa feminismin historiassa vaihtelee.

## Lähteet
Soturi Matiaksen miekka

**Soturi Matiaksen miekka** -romaani on Brian Jacquesin Redwallin taru -kirjasarjan aloitusosa. Se julkaistiin suomeksi vuonna 1998.

## Juoni

Redwallin hiiriluostarissa alkaa tapahtua kummia, kun hienon juhlan päätteeksi kookas hevonen karauttaa vanhan Constance-naarasmäyrän ja Matias-hiirinuorukaisen ohitse. Heti perään tulee rottajoukko johtajansa Ruoska-Clunyn johdolla. Nuori Matias sekä koko luostari alkaa tositoimiin, kun Redwall on pelastettava rotilta. Laivarotista tulee haittaa.

Vanha kronikoitsijahiiri Metusalem auttaa Matiasta löytämään muinaisen soturi Martinin, Matiaksen idolin, haudan. Samalla Matiaksen tavoitteena on saada käpäliinsä Martinin tarunhohtoinen miekka, jolla Redwallin suojelija aikoinaan kukisti julman Tsarmina-villikissan.

Kirjan edetessä Matias tutustuu päästäisiin, luostarin ullakolle pesiytyneisiin sotaisiin varpusiin sekä Basil Hirvi-Jänikseen, joka auttaa nuorukaista löytämään Martinin miekan neuvomalla tämän vanhan tunturipöllön luo. Lopulta Matias joutuukin louhokselle, jossa majailee koko Sammalkukkametsän kammottavin otus, suuri kyy nimeltä Asmodeus. Kaikista yritys hakea miekka Asmodeus-kyyltä, 'Myrkkyhampaalta', kuten varpuset sanovat tai 'Jääsilmältä', kuten päästäiset asian ilmaisevat, on mahdoton, mutta nuori Matias osoittaa olevansa Martinin työn jatkaja ja vapauttaa Redwallin ja koko Sammalkukkametsän Asmodeuksesta ja Clunysta. Redwall saa uuden suojelijan. 

## Sisältö
*Ensimmäinen kirja: Muuri
*Toinen kirja: Etsintä
*Kolmas kirja: Soturi

## Aiheesta muualla

* Sari Peltoniemi: Soturi Matiaksen miekka . Kalaksikukko 16.12.1998.
* Seppo Lehtinen: Soturi Matiaksen miekka. Turun sanomat 19.12.1998.
Aventuriinikvartsi

**Aventuriinikvartsi** on vihreää kvartsia. Siinä vihreä, joskus välkehtivä väri, aiheutuu mineraalissa sulkeumina olevista mikroskooppisen pienistä fuksiitti- eli kromikiillesuomuista, joista valo heijastuu. Tämä kvartsimuunnos saattaa olla myös kvartsiittia, jolloin se on siis alkuaan ollut kvartsihiekkaa. Sitä tavataan useissa paikoin Lapin alueella, Sodankylässä, Kolarissa ja Enontekiöllä. Posion aventuriinia on tutkittu, tosin varsinaisesti rakennuskiven kohteena. Koruntekoon soveltuvaa aventuriinikvartsiittia tavataan myös Pudasjärven Ahmavaaralla.

Aventuriinikvartsia pidettiin suuressa arvossa muinaisessa Kiinassa.

## Lähteet
Walter Lantz

**Walter Lantz** (27. huhtikuuta 1899 New Rochelle, New York &ndash; 22. maaliskuuta 1994 Burbank, Kalifornia) oli yhdysvaltalainen animaattori. Hän perusti oman studionsa (Walter Lantz Productionsin), jossa hän tuotti monia tunnettuja animaatioita, muun muassa Nakke Nakuttajaa.

## Lähteet
Per Vers, runoilija

**Per Vers, runoilija** on Juice Leskinen & Coitus Int -yhtyeen toinen ja viimeinen albumi. Se julkaistiin vuonna 1974. Levyn sarjakuvamaisen kansikuvan teki Juho Juntunen. Ensimmäinen CD-versio levystä tuli vuonna 1990, ja remasteroitu versio vuonna 2003, mukana yhtyeen toisen singlen kappaleet bonusraitoina. Alkuperäisen LP:n mukana tuli 13-sivuinen J. K. Juntusen piirtämä *Per Vers* -sarjakuva, joka on mukana myös vuoden 2014 uusintapainoksessa ja remasteroidussa CD-versiossa tietokoneella katsottavana ns. clip-videona. . Albumin tunnetuin kappale on Juicen kesällä 1972 tekemä kappale ”Juankoski, here I come”, josta tuli Leskisen uran yksi tunnetuimpia hittejä. Kappaleessa mainittu Tam Tam on luumuista tehtyä kotitekoista alkoholijuomaa, Juice kertoo: "Tamtam on kotitekoinen päihde, tisle.[...] se tehtiin luumuista." 

Juice itse selittää LP:n teemaa seuraavasti: ”Äijä on lähdössä bailuihin, laittaa suihkeen kainaloon ja hymyilee kuin lapsi, koska sillä tavalla saa naisia – tai saa naisia, jotka hymyilevät kuin lapset. Miehestä tulee kauhea panomies. Hän kokeilee kaikkea muutakin, on paha olo, keuhkoon pistää. Jonka jälkeen hän huomaa, että tämä on mun homma, hän löytää itsensä. Sattumoisin hän on runoilija, jonka nimi on Per Vers. Sitten hän ryhtyy toteuttamaan itseään. ’Elämässä pitää olla runkkua’ tulee motoksi. Hän käy kotiseudullaan, joka sattumoisin on sama kuin minulla (Juankoski), seikkailee, hakee jotain, käy tansseissa, liftailee ja löytää naisen, jolle laulaa kauniin ’Nuku’-biisin. Ja herää aamulla kaikkien kokemusten jälkeen paljon rikkaampana henkisesti.”

## Kappaleet
Kaikki kappaleet säveltänyt, sanoittanut ja sovittanut Juice Leskinen, paitsi "Hän hymyilee kuin lapsi" (säv./san. Alatalo, sov. Leskinen/Alatalo), ”Keuhkoon pistää” (säv. Alatalo, san. Rinne, sov. Leskinen/Alatalo), "Elämässä pitää olla runkkua" (säv./san. Leskinen, sov. Leskinen/Tuominen) ja ”Odysseus” (säv. Alatalo, san. Leskinen, sov. Leskinen/Alatalo). 

### A-puoli
# 
# 
# 
# 
# 
# 
# 

### B-puoli
# 
# 
# 
# 
# 
# 
# 

### CD-bonukset
# 
# 
# 

## Muusikot
* Juice Leskinen – laulu, akustinen kitara, basso

### Coitus Int
* Juke Aronen – rummut, splash, lyömäsoittimet
* Juuso Nordlund – basso
* Pena Penninkilampi – urut, laulu
* Eetu Tuominen – kitarat, laulu

### Vierailevat muusikot
* Mikko Alatalo – laulu (5), kitarat, banjo (7), huuliharppu (11), haitari (9)
* Carita Holmström – taustalaulu
* Marianne Wiik – taustalaulu
* Sointu Huuskonen – pasuuna
* Leif Källman – trumpetti
* Johan Stenström – jousisoittimet
* Veli-Pekka Bister – jousisoittimet

## Lähteet

## Kirjallisuutta
* 

## Aiheesta muualla
* Marttinen, Antti: Per Vers, runoilija. *Soundi* 2/2003.
* Pulkkanen, Pertti: Leskisen ensimmäinen mestariteos . *Uljas* 18.8.2014.
Mega Man X2

**Mega Man X2** () on Capcomin kehittämä ja julkaisema toiminta-/tasohyppelypeli, joka on julkaistu vuonna  Super Nintendo Entertainment Systemille. Peli jatkaa siitä mihin *[[Mega Man X]]* jäi.

## Tarina

On kulunut kuusi kuukautta Sigman kukistamisesta, mutta kaikkia vihamielisiä *Maverick*-robotteja ei ole vielä tuhottu. X saa vastaansa kolme salaperäistä Maverickia jotka kutsuvat itseään nimellä *"X-Hunters"*. X-Huntereilla on hallussaan edellisessä pelissä henkensä uhranneen Zeron osat. X yrittää päihittää kaikki kolme ja kerätä Zeron osat pelastaakseen ystävänsä. Samalla X saa myös tunkeutuu X-Huntersin tukikohtaan joka sijaitsee pohjoisnavalla. Lopulta X myös saa selville että Sigma on yhä elossa uudessa ruumiissa.

* Mikäli pelaaja keräsi kaikki Zeron osat ajoissa, Sigma tuo paikalle mustan värisen väärennetyn Zeron. Oikea Zero ilmestyy paikalle ja tuhoaa kopion ja avaa X:lle tien Sigman luo.
* Jos pelaaja ei kerännyt Zeron osia, X joutuu taistelemaan Sigman aivopesemää Zeroa vastaan. Taistelun jälkeen Zeron muistot palautuvat ja hän pyytää anteeksi X:ltä, ja avaa tien Sigman luokse.

X voittaa jälleen Sigman taistelussa ja palauttaa rauhan toiseen kertaan.

## Aiheesta muualla
* 
* Mega Man X2 MMHP.net-sivustolla
The Amazing Race Central Europe

**The Amazing Race Central Europe** oli suositun tosi-tv-sarjan Amazing Racen suunniteltu spin-off-sarja. Ohjelman oli tarkoitus alkaa Euroopassa keväällä 2007. Sarjaa piti esittää Euroopassa AXN Central Europe -kanavalla, mutta ohjelman esittäminen peruutettiin.

Sarjassa 11 kilpaparin tehtävänä oli matkustaa Euroopan maissa voittaakseen 100 000 Yhdysvaltain dollaria. Suunnitelmien mukaan sarjan kilpailijat piti valita eri Euroopan maista kuitenkin niin, että AXN Central Europe -kanavan maista (Puola, Slovakia, Tšekki, Unkari, Romania ja Bulgaria) olisi ainakin yksi kilpailijapari.

## Lähteet
Krokotiilivaraani

**Krokotiilivaraani** eli **salvadorinvaraani** (*Varanus salvadorii*) on pitkähäntäinen varaanilaji. Aikuisten krokotiilivaraanien pituus on yleensä alle 3 metriä, mutta suurin mitattu yksilö oli jopa 4,75 metriä pitkä. Epätavallisen pitkän häntänsä ansiosta ruumiinpituudeltaan 1,2-metrisen varaanin häntä kasvaa jopa 2,7 metriä pitkäksi. Krokotiilivaraani on siten myös maailman pisimmäksi kasvava lisko, muttei raskasrakenteisempaa komodonvaraania suurempi.

Krokotiilivaraani on harvinainen laji, jota tavataan Papua-Uuden-Guinean vuoristojen sademetsälaaksoissa. Lajin tarkkaa levinneisyyttä ei tiedetä. Ravinnoksi krokotiilivaraani käyttää hyönteisiä, etanoita, pikkunisäkkäitä ja sammakoita. Krokotiilivaraani munii munia, yleensä noin 15–35 kappaletta kerralla. 

## Lähteet
Brucen klaani

**Bruce** on skotlantilainen klaani Kincardinesta. Se oli kuningassuku 1300-luvulla ja tuotti kaksi Skotlannin kuningasta.

## Historia

Nimi Bruce tulee ranskan *de Brusista* tai *de Bruisista* eli nykyisestä Brixistä Cherbourgin ja Valognesin välissä Normandiassa. Robert de Brus tuli Britanniaan Vilhelm Valloittajan normannien mukana 1066. Hänen poikansa, myös Robert de Brus, tuki Skotlannin David I:n kruununtavoittelua ja sai vastineeksi maata Skotlannin Annandalesta. 

Brucejen kruununtavoittelu alkoi 1219 Robert Brucen naitua David I:n pojanpojan tyttären, joka toi suvulle paljon vaurautta ja maita sekä kytki sen kuningasperheeseen. Hänen poikansa, myös Robert Brucen ja John Balliolin välinen kiista kruunusta aiheutti lopulta välillisesti sen, että kiistan ratkaisijaksi pyydetty Englannin Edvard I valloitti Skotlannin. Robert Bruce kruunattiin lopulta 1306 kuninkaaksi Englannin miehitysvallan jälkeen. Hänen poikansa David II Bruce hallitsi vuodesta 1329 vuoteen 1346 ja kuoli yllättäen Edinburghin linnassa. Hänellä ei ollut jälkeläisiä, joten Skotlannin kruunu siirtyi hänen sisarenpojalleen (Robert II), joka oli ensimmäinen Stuart-sukuinen hallitsija.

Vuonna 1633 suvun eräälle haaralle perustettiin aatelisarvo Elginin jaarli, johon vuonna 1747 yhdistyi suvun vanhempi arvo Kincardinen jaarli. Thomas Bruce, 7. Elginin jaarli oli diplomaatti ja lähettiläs Osmanien valtakunnassa vuosina 1799–1803. Hän oli kuuluisa siitä, että vei Ateenan Parthenonista Britanniaan marmoriveistokset, jotka nykyisin tunnetaan Elginin marmoreina. Hänen poikansa Thomas toimi Kanadan provinssin kenraalikuvernöörinä ja Intian varakuninkaana.

Klaanin nykyinen päämies on Andrew Bruce, 11. Elginin jaarli.
Megiddo (albumi)

**Megiddo** on norjalaisen black metal -yhtye Satyriconin EP.

## Kappaleet
#
#
#
#

## Kokoonpano
* Satyr - kitara, basso, kosketinsoittimet, laulu
* Frost - rummut

+

* Grothesk (Stephan Groth) - vieraileva kosketinsoittaja

## Aiheesta muualla
* EP battlegrim.net-sivustolla 
* 
*
Stuart

**Stuart** on englanninkielinen sukunimi ja miehen etunimi. Se on ranskalaistettu muoto nimestä *[[Stewart]]*. Se voi tarkoittaa myös seuraavia:

*Stuart, yhdysvaltalaisia panssarivaunuja
*HMS Stuart, Britannian Kuninkaallisen laivaston laivueenjohtaja
* 3874 Stuart, päävyöhykkeen asteroidi
;Australian laivasto
* HMAS Stuart (D00), Scott-luokan laivueenjohtaja
* HMAS Stuart (DE48), River-luokan saattuehävittäjä
* HMAS Stuart (FFH 153), Anzac-luokan fregatti

## Sukunimi
*Stuart-suku, Skotlannin ja Englannin hallitsijasuku
*Arabella Stuart (1575–1615), englantilainen aatelinen, kuningas Jaakko I:n serkku
*Brad Stuart (s. 1979), yhdysvaltalainen jääkiekkoilija
*Bruce Stuart (1881–1961), kanadalainen jääkiekkoilija
*Cayetana Fitz-James Stuart (1926–2014), espanjalainen herttuatar, Espanjan grande, Alban suvun päämies
*Charles Edward Stuart (1720–1788), Skotlannin ja Englannin kruununtavoittelija, James Stuartin poika
*Charlotte Stuart (1753–1789), Charles Edward Stuartin avioton tytär
*Eric Stuart (s. 1967), yhdysvaltalainen laulaja ja lauluntekijä
*Freundel Stuart (s. 1951), Barbadosin pääministeri
*Giacomo Rossi Stuart (1925–1994), italialainen elokuvanäyttelijä
*Gilbert Stuart (1755–1828), yhdysvaltalainen taidemaalari
*Gloria Stuart (1910–2010), yhdysvaltalainen pitkän linjan elokuvanäyttelijä ja taiteilijaperäisin
*Henry Stuart, lordi Darnley (1545–1567), Skotlannin kuningatar Maria Stuartin puoliso
*Henry Benedict Stuart (1725–1807), Skotlannin ja Englannin kruununtavoittelija, katolinen piispa ja kardinaali, James Stuartin poika
*Hod Stuart (1879–1907), kanadalainen ammattilaisjääkiekkoilija
*J. E. B. Stuart (1833–1864), etelävaltioiden ratsuväenkenraali Yhdysvaltain sisällissodassa
*Ian Stuart eli Alistair MacLean (1922–1987), skotlantilainen kirjailija
*James Francis Edward Stuart (1688–1766) Skotlannin ja Englannin kruununtavoittelija
*James Patrick Stuart (s. 1968), yhdysvaltalainen näyttelijä
*Jazmín Stuart (s. 1976), argentiinalainen näyttelijä
*Jeb Stuart (s. 1956), yhdysvaltalainen elokuvakäsikirjoittaja, -tuottaja ja -ohjaaja
*John Stuart (1713–1792), brittiläinen poliitikko ja pääministeri
*John McDouall Stuart (1815–1866), skotlantilainen tutkimusmatkailija, jonka mukaan on nimetty Stuartin valtatie Australiassa
*Katie Stuart (s. 1984), yhdysvaltalainen näyttelijä
*Madeline Stuart (s. 1996), australialainen muotimalli
*Margaret Stuart (1889–1963), brittiläinen kirjailija
*Maria Stuart (1542–1587), Skotlannin hallitsija
*Mark Daniel Stuart (s. 1984), yhdysvaltalainen jääkiekkoilija
*Mel Stuart (1928–2012), yhdysvaltalainen elokuvaohjaaja.
Klaus Hagerup

**Klaus Hagerup** (5. maaliskuuta 1946 Oslo – 20. joulukuuta 2018) oli norjalainen kirjailija. Hän on myös toiminut teatteri- ja kulttuurialalla. 

## Suomennetut teokset

* *Markus ja Diana* (1994)
* *Markus ja tytöt* (1997)
* *Markus ja jalkapallon huuma* (1999)
* *Markus ja Sigmund* (2003)
* *Kanit laulavat pimeässä* (2003)

## Lähteet
Björkboda träsk

**Björkboda träsk** on järvi Kemiön saaressa Varsinais-Suomen maakunnassa ja Kemiönsaaren kunnassa. Järvellä ei ole suomenkielistä nimeä. Järvi sijaitsee osittain entisten Dragsfjärdin ja osittain Västanfjärdin kuntien alueella. Kunnat yhdistyivät Kemiönsaaren kunnaksi vuoden 2009 alusta Kemiön kunnan kanssa. Järvi laskee pohjoisosastaan Björkbodabäckeniä pitkin Sunnanåhon ja edelleen Saaristomeren Sunnanåvikeniin. Järvi ja siitä lähtevä puro ovat syynä siihen, että sinne perustettiin aikoinaan lukkotehdas Björkboda lås, joka vuonna 1999 siirtyi Abloyn omistukseen. Järven rannassa on vain vähän huvila-asutusta, ja sillä on erämaajärven luonnetta.

Järven pohjoisosassa on Björkbodan kyläkeskus, missä on pisimpään Suomessa samalla paikalla toiminut tehdas Björkboda lås. Siellä on järven rannassa entistetty kustavilainen ruukinkartano Björkbodan kartano, jossa vaikutti 1800-luvulla muutaman vuoden Anders Ramsay, joka on kirjoittanut elämästään muistelmat *Muistoja lapsen ja hopeahapsen*.

## Lähteet